OpenLLM-France/wikimedia huggingface dataset:
# Mauser BK-27

El Mauser BK-27 és un canó automàtic d'alta cadència de foc utilitzat principalment com a armament en avions de combat. Fou dissenyat originalment per la companyia alemanya Mauser que posteriorment fou adquirida per la també alemanya Rheinmetall que encara el produeix.

## Característiques

Es tracta d'un canó automàtic tipus revòlver, amb una 7 recambres rotatòries, permetent una cadència elevada de fins a 1.700 trets per minut.

## Usos
### Avions de combat

El Mauser BK-27 és el canó automàtic que equipen múltiples avions de combat d'origen europeu com el Panavia Tornado, l'Eurofighter i el Saab 39 Gripen.

### Arma naval

La marina d'Alemanya empra una torreta automatitzada amb sensors i armada amb aquest canó denominada MLG 27 (acrònim de Marineleichtgeschütz 27mm o "arma naval lleugera") per a la defensa de curt abast.

## Referències

* 1 2 G Williams, Anthony. «An introduction to collecting 23-28mm cartridges». Arxivat de l'original el 4 de març 2016. [Consulta: 11 març 2016].
* 1 2 Rheinmetall Defence «Rheinmetall MLG 27 – a versatile effector for contemporary operations». 10/09/2013 [Consulta: 11 març 2016].
# Cal Morat (Marçà)

Cal Morat és una obra de Marçà (Priorat) inclosa a l'Inventari del Patrimoni Arquitectònic de Catalunya.

## Descripció

Edifici de planta trapezoïdal, bastit de maçoneria arrebossada i pintada i cobert per teulada, de planta baixa, pis i golfes. Presenta façanes al carrer de Dalt i al del mestre Sanz, on és la principal. Aquí s'obre la porta, de dues dernes desiguals i portella amb llinda de pedra, i una finestra a la planta baixa, dos balcons al pis i dues finestres a les golfes. Una disposició similar s'observa a la façana que dona al carrer de Dalt. Té balcons de ferro forjat.

## Història

La casa fou bastida cap a la segona meitat del segle passat i posa de relleu una certa importància, pròpia de l'època d'esplendor prèvia a la fil·loxera; actualment és abandonat i es troba en estat deficient. L'actual propietari viu en una casa propera.

## Referències

* 1 2 «Cal Morat». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2018].

## Enllaços externs

* «Cal Morat». Mapa de recursos culturals. Diputació de Tarragona.
# Fama

«Fama» té aquests significats:
* Fama: popularitat o reputació d'una persona o cosa, especialment si és bona
* Fama (mitologia), deessa romana
* Fama, ¡a bailar!, concurs televisiu
* Fama IM
* Fama (pel·lícula de 1980)
* Fama (pel·lícula de 2009)

## Biografies

* Fama Diagne Sène (n. 1969), poetessa i novel·lista senegalesa en francès
* Eugene Fama (n. 1939), economista estatunidenc

## Toponímia

* Fama (Brasil)
* Fama (Mali)

## Vegeu també

* Fame
Viccionari
# Paulino Matiep

Paulino Matiep Nhial és un militar sud-sudanès d'ètnia nuer.
Va participar en la primera guerra civil a l'Anya-Anya I, però el 1972, al final de la guerra, no va entrar a l'exèrcit sudanès. El 1975 va organitzar una revolta a Bilpam i va haver de fugir a Etiòpia on va romandre fins al 1984 quan va retornar a l'Alt Nil i va lluitar amb l'Anya-Anya II sense unir-se al SPLA i va rebre suport del govern en oposar-se a John Garang.
El 1989 va conquerir Mayom al SPLA amb suport del govern sudanès. El 1991 va donar suport a Riak Machar (nuer com ell) i després del 1997 les seves forces foren incorporades a les South Sudan Defence Forces, però s'hi va enfrontar pel control de l'estat anomenat Unity i va formar el South Sudan Unity Movement/Army (SSUM/A) reconegut pel govern el març de 1998.
En aquest any va rebre el rang de major general de l'exèrcit sudanès. El gener del 2002, al unirse Machar i Garang, va ser nomenat comandant en cap de les South Sudan Defence Forces però el seu control sobre les diverses unitats fou molt limitat i el control efectiu reduït a Bul Nuer (estat Unity) que li fou disputat per altres milícies nuer i d'altres ètnies. El seu lloctinent James Gatduel fou substituït després per Tayib Gatluak; el principal comandant Peter Gadet va desertar el 2003.
# Midriàtic

Un midriàtic és aquell fàrmac o agent que produeix midriasi o dilatació de la pupil·la. S'empren tòpicament en medicina per realitzar exàmens de fons d'ull. Els més utilitzats són l'atropina, la hiosciamina i la neosinefrina. L'atropina bloca els receptors muscarínics d'acetilcolina. L'acetilcolina és el neurotransmissor del sistema nerviós parasimpàtic blocant la seva acció i fent que la pupil·la no es pugui contreure.
La cocaïna inhibeix la reabsorció de noradrenalina dins la sinapsi nerviosa. Quan una solució de cocaïna es deixa caure a l'ull, la noradrenalina ja no és reabsorbida per les neurones, i augmenta els seus nivells. La noradrenalina, és un neurotransmissor del sistema nerviós central, i causa dilatació de la pupil·la.
La midriasi és utilitzada com a prova de diagnòstic per la síndrome de Bernard-Horner. Molts altres fàrmacs com les amfetamines i els fàrmacs al·lucinògens (LSD, bolets psicodèlics, mescalina i MDMA) causen també midriasi. D'igual manera alguns antihistamínics i antidepressius tricíclics poden causar midriasi.
A més, fàrmacs com la tropicamida s'utilitzen en medicina per permetre l'examen de la retina i altres estructures del fons de l'ull. Un efecte secundari de l'administració d'un midriàtic és la intolerància a llum brillant.
A l'antiga Roma, les dones utilitzaven el suc de fulles de la belladona per provocar-se aquest efecte midriàtic atès que ja tenien constància experimental de l'estímul sexual que provoca aquesta dilatació pupil·lar.
# Cal Montserrat (Santa Fe del Penedès)

Cal Montserrat és un edifici de Santa Fe del Penedès (Alt Penedès) inclòs a l'Inventari del Patrimoni Arquitectònic de Catalunya.

## Descripció

Cal Montserrat és un habitatge situat a l'interior del nucli urbà se Santa Fe del Penedès. Es tracta d'un edifici interessant degut a la composició de la seva façana, irregular, amb elements decoratius d'estil renaixentista i galeria porxada a les golfes.

## Història

El seu propietari als anys 80 era Albert Bosch i Hill. A la façana es pot llegir "1620".

## Referències

* 1 2 «Cal Montserrat». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Més Esquerra

Més Esquerra (Més-Esquerra) és una coalició electoral sobiranista, formada per Més per Mallorca, Més per Menorca i Esquerra Republicana de les Illes Balears. La candidatura es va fer pública el 23 de setembre de 2019 per tal de presentar-se a les eleccions espanyoles de 2019 i és continuadora de Veus Progressistes.

## Candidatura
### 2019: Eleccions espanyoles
#### Congrés de Diputats d'Espanya

* Guillem Balboa Buika, Més per Mallorca.
* Patricia Font Marbán.
* Mateu Matas Ordinas "Xurí".
* Anna Marí Llorens.
* Marta Guijarro Mas.
* Oriol Baradad Baldomá.
* Carme Gomila Domínguez.
* Juan Diego García Salom

#### Senat d'Espanya

* Lila Thomàs Andreu
* Suplent 1: Joan Font Massot.
* Suplent 2: Antònia Maria Ferrà i Ramis.
2. Isidre Mateu Sabater.
* Suplent 1: Margalida Seguí Albertí.
* Suplent 2: Andreu Salom Mir

## Referències

* ↑ Candidaturas proclamadas para las elecciones al Congreso de los Diputados y al Senado, convocadas por Real Decreto 551/2019, de 24 de septiembre (castellà)
# Larne Football Club

El Larne Football Club és un club de futbol nord-irlandès de la ciutat de Larne.
El club va ser fundat l'any 1889.

## Palmarès

* Lliga nord irlandesa de futbol: 2
** 2022/23, 2023/24
* Ulster Cup: 2
** 1951/52, 1987/88
* Steel & Sons Cup: 11
** 1909/10, 1941/42, 1942/43, 1956/57, 1958/59, 1959/60, 1964/65, 1968/69, 1969/70, 1970/71, 1971/72
* George Wilson Cup: 4
** 1958/59, 1959/60, 1968/69, 1970/71
* Louis Moore Cup: 2
** 1956/57 (compartida amb Banbridge Town), 1958/59
* Intermediate Cup: 3
** 1942/43, 1958/59, 1969/70
* Irish Junior Cup: 1
** 1900/01

## Jugadors destacats

* Tomasz Grzegorczyk
* Mal Donaghy
* Jim Hagan
* Colin O'Neill
* Brian Quinn

## Enllaços externs

* Web oficial
# Pervomaiski (Tbilísskaia)

Pervomaiski - Первомайский (rus) és un possiólok del krai de Krasnodar, a Rússia. És a 10 km al nord de Tbilísskaia i a 104 km a l'est de Krasnodar. Pertany a la stanitsa de Tbilísskaia.
# Midtre Skagastølstind

Midtre Skagastølstind és un cim situat a la serralada d'Hurrungane. Amb 2.284 metres d'alçada, la muntanya es troba a la part oriental del municipi de Luster, al comtat de Vestland, Noruega. La muntanya es troba enmig dels altres cims de Nordre Skagastølstind, Vetle Skagastølstind i Store Skagastølstind. La muntanyes Store Styggedalstinden, Jervvasstind, i Sentraltind es troben entre 1 i 2 quilòmetres a l'est d'aquesta muntanya. El poble de Skjolden està a uns 15 quilòmetres a l'oest.

## Referències

* ↑ «Skagastølstindane – Store norske leksikon» (en noruec). Store norske leksikon.
# Camobi

Camobi és un barri de la ciutat brasilera de Santa Maria, Rio Grande do Sul. El barri està situat al districte de Sede.

## Villas

El barri amb les següents villas: Base Aérea de Santa Maria, Camobi, Condomínio Residencial Novo Horizonte, Condomínio Vila Verde, Estação Colônia, Loteamento Behr, Loteamento Carlos Gomes, Loteamento Grazziotin, Loteamento Irmão Leão, Loteamento Martins da Silva, Loteamento Monfardini, Loteamento São José, Núcleo Habitacional Fernando Ferrari, Parque Residencial Alto da Colina, Parque Residencial Amaral, Parque Residencial Camobi, Parque Residencial Fiori D'Itália, Parque Residencial Monte Carlo, Parque Residencial Novo Horizonte, Parque Residencial Santa Lúcia, Parque Residencial Universitário, Petit Vilage, Universidade Federal de Santa Maria, Vila Almeida, Vila Assunção, Vila do Canto, Vila Jardim, Vila Progresso, Vila Santa Helena, Vila Santos Dumont, Vila Soares do Canto, Vila Tereza, Vila Tonetto, Vila Vitório Rossato.

## Galeria de fotos

| Pé de Plátano São José | Arroio Grande | Arroio Grande |
| São José Diácono João Luiz Pozzobon | | Arroio Grande Palma Pains |
| Pains | Pains | Pains |

## Referències

* ↑ (pt) Llei municipal 72/2009 que estableix la llei per a l'ús i ocupació del sòl, subdivisió, sistema urbà camí perimetral i el municipi de Santa Maria. Arxivat 2016-09-18 a Wayback Machine.
# Mur a la plaça de Malla (Vic)

El Mur a la plaça de Malla és una obra de Vic (Osona) protegida com a Bé Cultural d'Interès Local.

## Descripció

És un element arqueològic apreciable des de la superfície que actualment forma part de l'edifici i construcció actual o que per ell mateix té una entitat suficient per significar un espai. En tots els casos contribueix a valorar degudament l'edifici o espai on és emplaçat i té un indubtable interès històric i testimonial.

## Referències

* ↑ «Mur a la plaça de Malla». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 octubre 2017].
# Phrynopus juninensis

Phrynopus juninensis és una espècie de granota que viu al Perú. Està amenaçada d'extinció per la pèrdua del seu hàbitat natural.

## Referències

* Monteza, J.I., Lehr, E. & Aguilar Puntriano, C. 2004. Phrynopus juninensis. Llista Vermella d'Espècies Amenaçades de la UICN 2006. Consulta: 16 de gener de 2008.
# The Stanley Parable

The Stanley Parable és un drama interactiu i videojoc contemplatiu dissenyat i escrit pels desenvolupadors americans Davey Wreden i William Pugh. El joc va ser publicat el 31 de juliol de 2011 com a modificació gratuita del Half-Life 2 per Wreden. Juntament amb Pugh, Wreden més tard publicà una nova versió independent utilitzant el motor source dins la companyia Galactic Cafe Studio. El remake va incloure elements narratius nous i gràfics actualitzats. Va ser anunciat i aprovat via Steam Greenlight l'any 2012, i va ser publicat el 17 d'octubre de 2013, per a Microsoft Windows. Actualitzacions posteriors afegiren suport per a OS X el 19 de desembre de 2013, i per a Linux el 9 de setembre de 2015.
El joc requereix guiar un personatge anomenat Stanley mentre la veu de l'actor britànic Kevan Brighting ens va narrant el que succeeix. A mesura que avancem en la història, hem de prendre decisions, amb les quals podem contradir les paraules del narrador, que haurà de modificar la seva narració en concordança. Aquestes decisions portaran a diversos finals, moment en què la història es reiniciarà. Tant la versió original com la independent han rebut l'elogi de crítica i públic, que valoren l'estil i els girs en els comentaris del narrador depenent de les eleccions del jugador.
Una edició ampliada anomenada The Stanley Parable: Ultra Deluxe està programada per a la seva publicació l'any 2021. Estarà disponible en videoconsoles i afegirà contingut addicional.

## Referències

* ↑ «Análisis de The Stanley Parable» (en castellà), 19-10-2013. [Consulta: 3 febrer 2021].
* ↑ «Brilliant Indie Game The Stanley Parable Will Mess With Your Head» (en anglès americà). Wired. ISSN: 1059-1028.
* ↑ Wales, Matt. «The Stanley Parable's Ultra Deluxe Edition has been delayed until next year (again)» (en anglès), 19-08-2020. [Consulta: 3 febrer 2021].
# Larnog

Larnog en anglès:Lavernock, és una petita població (un hamlet) costanera a Vale of Glamorgan a Gal·les a 11 km de Cardiff entre Penarth i Sully, i amb vistes al Bristol Channel.
Des de Larnog Guglielmo Marconi envià el primer missatge a través del mar obert l'any 1897.

## Paleontologia

El juny de 2015 es va anunciar que a la platja de Larnog, els germans Nick i Rob Hanigan van trobar fòssils d'una nova espècie de dinosaure teròpode del Juràssic de la mida d'un gos i emparentat amb el Tyrannosaurus rex. El nom proposat pels seus descobridors RobandNick-A-Saurus no va ser acceptat pels taxonomistes.
A 4 km a l'oest de Larnog, a The Bendricks hi ha l'unica petjada coneguda a la Gran Bretanya d'un dinoasure del Triàsic, probablement un Tetrasauropus.

## Reserva natural

A Lavernock Point s'hi ha establert una reserva de la natura especialment per la geologia, els ocells i la vegetació.

## Enllaços externs

* Old rail route map and photos of current greenway to Penarth
* Marconi Holiday Village and Lavernock Point Holiday Park

## Referències

* ↑ «Jurassic dinosaur remains on beach - BT». Home.bt.com. Arxivat de l'original el 27 de juny 2015. [Consulta: 10 juny 2015].
# Patrizia Falcone

Patrizia Falcone (Milà, 1961) és una arquitecta italiana establerta a Barcelona. Va estudiar a la Facultat d'Arquitectura del Politècnic de Milà, on es va titular el 1984. Des de 1991 és cap de l'Àrea de Projectes i Obres de Parcs i jardins de Barcelona.
En funció del seu càrrec ha restaurat diversos parcs i jardins de la ciutat comtal, com el Parc del Castell de l'Oreneta (1993), el Parc del Laberint d'Horta (1994), els Jardins de Can Sentmenat (1995), els Jardins de la Tamarita (1996), els Jardins del Palau de les Heures (1999), el Turó Park (2001), els Jardins de Laribal (2002) i els del Teatre Grec (2009). El 1999 va ampliar el Parc de l'Estació del Nord, i el 2011 el Parc del turó del Putget. També ha realitzat diversos parcs i jardins de disseny propi, com el Bosquet dels Encants (1995, actualment desaparegut), el Mirador del Poble Sec (1995), Can Miralletes (1997), els Jardins de Rosa Luxemburg (1999), la transformació de l'antic Parc d'atraccions de Montjuïc en els Jardins de Joan Brossa (2003) i el Parc de la Primavera (2007). El 2003 va realitzar el Memorial de la SIDA al Jardí d'Aclimatació de Barcelona, en col·laboració amb Lluís Abad.

## Vegeu també

* Llista de parcs i jardins de Barcelona

## Referències

* ↑ «Patrizia Falcone». Ajuntament de Barcelona. [Consulta: 6 desembre 2013].
# Midtbyen

Midtbyen, literalment «centre de la ciutat», és un districte (en noruec bokmål: bydelene) de la ciutat de Trondheim, comtat de Sør-Trøndelag, Noruega. Els altres districtes són Lerkendal, Heimdal i Østbyen.
Va ser creat per decret l'1 de gener de 2005 i està compost pels barris de Sentrum, Byåsen, Ila, Tempe, Elgeseter, Stavne i Trolla. Limita al sud amb el districte de Lerkendal.
Alguns punts d'interès són la Catedral de Nidaros, l'estàtua del fundador de la ciutat, Olaf I de Noruega, i l'Institut d'Arqueologia i el Conservatori de Música de la Universitat Noruega de Ciència i Tecnologia (NTNU). A més, Midtbyen és on se situa la seu dels principals bancs de Trondheim.

## Referències

* ↑ Kaldal. Veit og gate : daglegliv i Midtbyen i Trondheim 1880-1950 (en noruec).
# Cala Beltran

Cala Beltran o Cala en Beltran és una cala de la costa meridional de Mallorca, situada al municipi de Llucmajor, prop de la urbanització Cala Pi situada al litoral de la possessió de Capocorb Nou. És una petita cala serpentejada entre penya-segats de tan sols 100 metres quadrats de superfície a la desembocadura del torrent de Cala Beltran. Es troba al final d'una entrada del mar d'un centenar de metres i descriu una doble corba de tal manera que des de la cua no es veu l'entrada de la cala. És de roques, gairebé no hi ha sorra i no està urbanitzada. El nom de la cala Beltran prové del primer establiment que si feu a Capocorb, un rafal proper a la cala s'entregà a Bertran de Iuro Augusto l'any 1244. Per accedir-hi s'ha de caminar més d'un quilòmetre des de cala Pi.

## Referències

* 1 2 Aguiló, Cosme. La toponímia de la costa de Llucmajor. 1.. Barcelona: Institut d'Estudis Catalans, 1996. ISBN 84-7283-316-X.
* ↑ «Cala Beltran». Gran Enciclopèdia Catalana. Barcelona: Grup Enciclopèdia Catalana.
* ↑ Todas las playas de Mallorca. Laluzenpapel, 2011. ISBN 978-84-938783-0-6.
# Mur al carrer Sant Sadurní (Vic)

El Mur al carrer Sant Sadurní és una obra de Vic (Osona) protegida com a Bé Cultural d'Interès Local.

## Descripció

És un element arqueològic apreciable des de la superfície que actualment forma part de l'edifici i construcció actual o que per ell mateix té una entitat suficient per significar un espai. En tots els casos contribueix a valorar degudament l'edifici o espai on és emplaçat i té un indubtable interès històric i testimonial.

## Referències

* ↑ «Mur al carrer Sant Sadurní». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 octubre 2017].
# Phrynopus kauneorum

Phrynopus kauneorum és una espècie de granota que viu al Perú. Està amenaçada d'extinció per la pèrdua del seu hàbitat natural.

## Referències

* Monteza, J.I., Lehr, E. & Aguilar Puntriano, C. 2004. Phrynopus kauneorum. Llista Vermella d'Espècies Amenaçades de la UICN 2006. Consulta: 16 de gener de 2008.
# Patrizio Rigobon

Patrizio Rigobon (Mogliano Veneto, Itàlia, 1959) és un professor universitari i traductor (sobretot del català, però també del castellà i del llatí). Des del 2000 exerceix la docència de literatura catalana i de literatura espanyola a la Universitat Ca' Foscari de Venècia. Anteriorment, va ser professor també a les universitats de Bolonya i de Trieste. Ha col·laborat a la revista Spagna contemporanea i al Journal of Spanish Cultural Studies, és redactor de Rassegna iberistica i, amb la directiva de l'Associazione Italiana di Studi Catalani (de la qual és president des del 2008), ha fundat la Rivista Italiana di Studi Catalani, que dirigeix. Va ser guardonat l'any 2009 per la Generalitat de Catalunya amb el premi Pompeu Fabra a la projecció i difusió de la llengua catalana; l'any 2010 la seva traducció de la novel·la de Miquel de Palol Un home vulgar va ser assenyalada pel jurat del Premio Monselice per la Traduzione i l'any 2011 va ser guardonat amb el premi Josep Maria Batista i Roca, atorgat per l'Institut de Projecció Exterior de la Cultura Catalana (IPECC), com a reconeixement de la seva tasca per mantenir la presència catalana i augmentar l'estudi de la cultura dels Països Catalans a Itàlia. És autor de nombrosos articles i assaigs de literatura i història catalanes contemporànies, publicats a Itàlia, Espanya, Estats Units, Eslovènia i França.

## Referències

* ↑ «Patrizio Rigobon». Tralicat. (Institut Ramon Llull). Arxivat de l'original el 2015-11-21. [Consulta: 20 novembre 2015].
# Mürsel Bakü

Mürsel Bakü (Erzurum, Imperi Otomà, 1881 - İstanbul, Turquia, 22 de setembre de 1945), és un militar turc, heroi de la Primera Guerra Mundial i Guerra d'independència turca. Mürsel Paixà va ser el general otomà que alliberà Bakú (el seu cognom significa Bakú en turc) el 1918 i el primer general de l'Exèrcit turc en entrar a Esmirna el 9 de maig de 1922, al final de la Guerra greco-turca (1919-1922). Va ser jubilat el 1938 i fou elegit diputat al Parlament turc.

## Referències

* ↑ http://www.ata.tsk.tr/06_milli_mucadele_komutanlari/mursel_baku.html Arxivat 2016-11-08 a Wayback Machine.
# Penagos

Penagos, també Vall de Penagos, és un municipi de la Comunitat Autònoma de Cantàbria situat vora del riu Pisueña, a la comarca de Santander. Limita al nord amb Villaescusa, a l'est amb Liérganes i al sud i oest amb Santa María de Cayón.

## Localitats

* Arenal.
* Cabárceno.
* Llanos.
* Penagos (Capital).
* Sobarzo.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2007 |
| 1.746 | 1.974 | 2.565 | 2.650 | 2.563 | 2.352 | 2.191 | 2.059 | 1.953 | 1.819 | 1.633 | 1.719 |
Font: INE

## Administració

Eleccions municipals, 25 de maig de 2003 :
| Partit | Vots | % | Regidors |
| AEUP | 686 | 53,76% | 5 |
| PP | 426 | 33,39% | 3 |
| PRC | 149 | 11,68% | 1 |
Eleccions municipals, 27 de maig de 2007 :
| Partit | Vots | % | Regidors |
| AEUP | 753 | 59,48% | 6 |
| PP | 353 | 27,88% | 2 |
| PRC | 119 | 9,40% | 1 |